અમદાવાદ: હાર્દિક પટેલના ઉપવાસનો આજે 16મો દિવસ છે. દરમિયાનમાં હાર્દિકને આજે SGVP હોસ્પિટલમાંથી રજા આપવામાં આવી હતી અને તે ગ્રીનવુડ રિસોર્ટ ખાતે પાછો પહોંચ્યો હતો. ત્યારે હાર્દિક અને તેના સમર્થકોની પોલીસ સાથે બોલાચાલી થઈ હતી. દરમિયાનમાં હાર્દિકે ડીસીપી રાઠોડ પર ગંભીર આરોપ લગાવતા જણાવ્યું કે, ડીસીપીએ તેને જાનથી મારી નાખવાની ધમકી આપી હતી. આ ઉપરાંત ગ્રીનવુડ રિસોર્ટની બહાર મીડિયા કર્મીઓ સાથે પણ પોલીસે ગેરવર્તણૂક કરી હતી.